CELEX: 32017R1488
Language: et
Date: 2017-08-18 00:00:00
Title: Komisjoni rakendusmäärus (EL) 2017/1488, 18. august 2017, millega muudetakse 274. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

19.8.2017   
            
            
               ET
            
            
               Euroopa Liidu Teataja
            
            
               L 215/1
            
         KOMISJONI RAKENDUSMÄÄRUS (EL) 2017/1488,
   18. august 2017,
   millega muudetakse 274. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               9. augustil 2017 otsustas ÜRO Julgeolekunõukogu sanktsioonide komitee muuta üht kannet nende isikute, rühmituste ja üksuste loetelus, kelle suhtes tuleks kohaldada rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. august 2017
      
         
            Komisjoni nimel
         
         
            presidendi eest
         
         
            välispoliitika vahendite talituse direktor
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisas pealkirja „Füüsilised isikud“ all asendatakse
      
         „Rustam Magomedovich Aselderov (algupärases kirjaviisis: Рустам Магомедович Асельдеров), teiste nimedega a) Abu Muhammad (algupärases kirjaviisis: Абу Мухаммад), b) Abu Muhammad Al-Kadari (algupärases kirjaviisis: Абу Мухаммад Аль-Кадари), c) Muhamadmuhtar (algupärases kirjaviisis: Мухамадмухтар. Sünniaeg: 9.3.1981. Sünnikoht: Iki-Buruli küla, Iki-Burulskiy rajoon, Kalmõkkia Vabariik, Venemaa Föderatsioon. Kodakondsus: Venemaa Föderatsioon. Passi nr: Venemaa pass number 8208 nr 555627, väljaandja Venemaa Föderatsiooni föderaalse migratsiooniteenistuse Dagestani Vabariigi direktsiooni Leninski büroo. Artikli 7d lõike 2 punktis i osutatud kuupäev: 12.12.2016“.
      
      asendatakse järgmisega:
      
         „Rustam Magomedovich Aselderov (algupärases kirjaviisis: Рустам Магомедович Асельдеров), teiste nimedega a) Abu Muhammad (algupärases kirjaviisis: Абу Мухаммад), b) Abu Muhammad Al-Kadari (algupärases kirjaviisis: Абу Мухаммад Аль-Кадари), c) Muhamadmuhtar (algupärases kirjaviisis: Мухамадмухтар. Sünniaeg: 9.3.1981. Sünnikoht: Iki-Buruli küla, Iki-Burulskiy rajoon, Kalmõkkia Vabariik, Venemaa Föderatsioon. Kodakondsus: Venemaa Föderatsioon. Passi nr: Venemaa pass number 8208 nr 555627, väljaandja Venemaa Föderatsiooni föderaalse migratsiooniteenistuse Dagestani Vabariigi direktsiooni Leninski büroo. Muu teave: Hukkus 3. detsembril 2016 Venemaa Föderatsioonis Dagestani Vabariigis Mahhatškalas. Artikli 7d lõike 2 punktis i osutatud kuupäev: 12.12.2016“.